Rødt, hvitt og blått

Utstyr
· Hvitt ark med reaksjonsbrett, i plastlomme eller laminert (s. 2 i dette dokumentet)
· fire flasker med løsningene A, B, C og D
· 4 begerglass, 150 mL
· 4 dråpetellere

Gjennomføring
Ta en 100 mL av de fire løsningene i hvert sitt begerglass og sett det på riktig plass på det hvite arket. Sett en dråpeteller i hver plastbeger med løsning.

Vannrette rader
Drypp 3 dråper av løsning Ai hver rute i rundingene i den øverste raden på reaksjonsbrettet, midt på krysset. Gjør tilsvarende med løsning B og C.
Loddrette kolonner
Drypp 3 dråper av løsning D i alle rundingene i den loddrette kolonnen merket D. Drypp 3 dråper av løsning C i rundingene i den loddrette kolonnen merket C og tilsvarende med løsning B (bare en runding).

Rødt, hvitt og blått
Det er en av løsningene som gir fargene rød, hvit og blå når den blandes med de tre andre. Finn hvilken.

Ta begerglasset med denne løsningen ut av rekken med begerglass. Fordel løsningen på de tre andre begerglassene. Tilsett litt av gangen til du får en fin rød, hvit og blå farge.


Du må være helt sikker før du blander løsningene. 
Du får bare ett forsøk!

Løsninger
A	0,2 % KSCN kaliumtiocyanat (løs 2 g KSCN I 1 L vann)
B	0, 07 % FeCl3 i 0,5 % HCl, jern(III)klorid i saltsyre (løs 0,7 g FeCl3 i 1 L 0,5 % saltsyre)
C	0,14 % AgNO3, sølvnitrat (Løs 1,4 g AgNO3 i 1 L vann)
D	0,1 % K4[Fe(CN)6], kaliumheksacyanoferrat(II) (Løs 1 g K4[Fe(CN)6] i 1 L vann)

Fasit: Løsning B skal tilsettes til de tre andre løsningene A (blir rød), C (blir hvit) og D (blir blå). 

Sikkerhet
Sølvnitratløsning, 0,14 %

Advarsel
Meget giftig, med langtidsvirkning for liv i vann. 
Tiltak: Etter forsøket blandes alle løsningene sammen før de helles i vasken. Sølvionene vil da felles ut som sølvklorid.
OBS. Sølvnitratløsning gir svarte flekker på hender og klær. Tiltak: Unngå søl. 
Flekkene vil ikke synes før etter en tid. Flekkene er helt ufarlige, men er lite pene. Flekker på hender slites bort etter et par dager. Flekker på tøy kan ikke fjernes.

